armvectores/hy_wikipedia_2023 huggingface dataset:
Դանիել Շահվերդյան

Դանիել (Դանուշ) Ալեքսանդրի Շահվեդյան (հունվարի 11, 1882(1882-01-11), Այգեհատ, Հայաստան - նոյեմբերի 24, 1941(1941-11-24)), հայ բոլշևիկ հեղափոխական, քաղաքական գործիչ, ՌՍԴԲԿ անդամ (1902), Հայաստանի Խորհրդային Սոցիալիստական Հանրապետության դատախազ (1922-1923)։


== Կենսագրություն ==
Միջնակարգ կրթությունը ստացել է Թիֆլիսում։ 1911 թվականին ավարտել է Պետերբուրգի համալսարանի իրավաբանական ֆակուլտետը։ Մասնակցել է Հայ սոցիալ-դեմոկրատների միության ստեղծմանը, բոլշևիկյան «Կայծ», «Մեր խոսքը» և «Բանվորի կռիվ» թերթերի հրապարակմանը, ՌՍԴԲԿ Կովկասի կազմակերպությունների 1-ին համագումարի (1903) աշխատանքներին։ Հեղափոխական գործունեության մեջ ներգրավվել է 1902 թվականից, 1904 թվականից կուսակցական։ 1921 և 1924-1928 թթ. եղել է ՀԽՍՀ և ԱԽՖՍՀ առևտրական ներկայացուցիչը Թուրքիայում։ 1922-1923 թթ.` ՀԽՍՀ արդարադատության ժողկոմ, Ժողկոմխորհրդի նախագահի տեղակալ։ Շահվեդյանը մեծ ավանդ ունի հայրենադարձության կազմակերպման գործում։ 1928-1929 թթ.` ՀԽՍՀ Կարմիր Խաչի ներկայացուցիչ Անգլիայում, Գերմանիայում և Բելգիայում։ 1928 թվականից աշխատել է ԽՍՀՄ արտաքին առևտրի ժողկոմատում։


== Գրականություն ==
Ազատյան Հ. Գ., Դանուշ Շահվերդյան (Պրոֆեսիոնալ հեղափոխական. կյանքն ու գործունեությունը), Ե., 1975։


== Ծանոթագրություններ ==
Ֆելիքս Հակոբյան

Անվան այլ կիրառումների համար տե՛ս՝ Ֆելիքս Հակոբյան (այլ կիրառումներ)Ֆելիքս Սահակի Հակոբյան (նոյեմբերի 27, 1934(1934-11-27), Երևան, Հայկական ԽՍՀ, ԱԽՖՍՀ, ԽՍՀՄ - 2006), հայ ճարտարապետ։


== Կենսագրություն ==
1958 թվականին ավարտել է Երևանի պոլիտեխնիկական համալսարանը։ Նույն թվականից աշխատում է Երևաննախագիծ ինստիտուտում։ 1993-2000 թվականներին դասավանդել է ԵՊՃՇՀ-ում։
1997-2003 թվականներին աշխատել է «Ասք» նախագծային շինարարական ընկերությունում։
Հակոբյանի նախագծերով Երևանում կառուցվել են սրճարաններ, հյուրանոցներ, բնակելի շենքեր, Դիլիջանում՝ էլեկտրահաշվիչ մեքենաների ուսումնարանը (1968)։

Գուսան սրճարան, 1960
Առագաստ սրճարան, 1964
Համահեղինակների հետ իրականացրել է Օղակաձև զբոսայգու առաջին (1963) և չորրորդ (1968) հատվածները
Անի հյուրանոց, 1972
Դվին հյուրանոց, 1978


== Մրցանակներ ==
ՀԽՍՀ Պետական մրցանակ, 1979
Խորհրդային ճարտարապետության 1962-1967 թվականների նվաճումների համամիութենական ստուգատեսի դափնեկիր


== Ծանոթագրություններ ==
Լյուկ Քերբի

Լյուկ Քերբի (անգլ.՝ Luke Kirbyհունիսի 21, 1978(1978-06-21) կամ հունիսի 29, 1978(1978-06-29), Համիլտոն, Օնտարիո, Կանադա), կանադաամերիկացի դերասան։ «Էմմի»-ի մրցանակակիր։


== Անձնական կյանք ==
Քիրբին ծնվել է Օնտարիո նահանգի Համիլթոն քաղաքում՝ ամերիկացի ներգաղթյալների ընտանիքում, ովքեր Նյու Յորքից Կանադա են տեղափոխվել 1974 թվականին։ Նա դրամատիկա է սովորել Կանադայի Ազգային թատերական դպրոցում, որն ավարտել է 2000 թվականին։


== Կարիերա ==
Քիրբին իր դեբյուտային դերը խաղաց 2001 թվականին «Ապահով նավահանգիստ» հեռուստաֆիլմում, որից հետո, նույն թվականին նա փոքր դեր ստացավ Լիա Պուլի «Չեն կարող քեզ ձեռք բերել» դեռահաս դրամայում։ Նա 2002 թվականին նկարահանվել է «Հելոուին։ Հարություն» սլեշ ֆիլմում, իսկ մեկ տարի անց «Մամբո Իտալիանո» կատակերգական դրամայում, որի համար նա առաջադրվել է Կանադական կոմեդիայի մրցանակի։
Քիրբին հյուր դերեր է ունեցել «Օրենք և կարգ», «Սկզբնական», «Տեսադաշտում» և «Լավ կինը» ֆիլմերում, ինչպես նաև ունեցել է հիմնական դերեր «Սխալների շտկում» և «Տիեզերագնաց կանանց ակումբ» ֆիլմեչում։ Նա «Սիրում է չսիրում» և «Սամարացի» ֆիլմերում դերերի համար դրական արձագանքներ է ստացել քննադատների կողմից։
2017 թվականից Քերբին «Զարմանալի տիկին Մեյզելը» ֆիլմում խաղում էր կատակերգու Լեննի Բրյուսի հիմնական դերը, որը նրան 2019 թվականին արժանացրել է «Էմմի» մրցանակի՝ «կատակերգական սերիալում լավագույն հյուր դեր» անվանակարգում։ 2018 թվականից 2019 թվականներին նա կանոնավոր դեր է ունեցել «Երկու» հեռուստասերիալում, ինչպես նաև հյուր դերեր «Մթնշաղի գոտի» և «Քաղաքային պատմություններ» հեռուստասերիալներում։


== Ծանոթագրություններ ==
Բարաֆրանկա

Բարաֆրանկա (իտալերեն՝ Barrafranca), կոմունա Իտալիայում, գտնվում է Սիցիլիա մարզում՝ Էննա գավառում։ Բնակչությունը 13003 մարդ (2004 թվականի տվյալներով), բնակչության խտությունը 248/ մարդ/կմ²։ Զբաղեցնում է 53,64 կմ² տարածք։ Փոստային ինդեքս՝ 94012։ Հեռախոսային կոդ՝ 0934։
Բնակչության հովանավոր սուրբ համարվում է Սուրբ Ալեքսադրը։ Ամեն տարի տոնը նշվում է մայիսի 3-ին։


== Արտաքին հղումներ ==
Բնակավայրի պաշտոնական կայք (իտալ.)
Ունիկյուլա (այլ կիրառումներ)

Ունիկյուլա անունը կամ տերմինը կարող է վերաբերել հետևյալ հոդվածներին․

Ունիկյուլա - գյուղ Էստոնիայի Մայդլա շրջանի կազմում։
Ունիկյուլա - գյուղ Էստոնիայի Իռու շրջանի կազմում։
Ունիկյուլա - գյուղ Էստոնիայի Հաասլավա շրջանի կազմում։
Սկիլլա և Քարիբդիս

Սկիլլա և Քարիբդիս, առասպելական ծովային հրեշներ հին հունական դիցաբանության մեջ։ Իբր բնակվելով Իտալիան և Սիկիլիան բաժանող նեղուցի հանդիպակաց ափերին, դարանակալել և կործանել են ծովագնացներին։ Սկիլլան համարվել է ծովային անդունդը մարմնավորող Փորկիս աստծո և Հեկատե դիցուհու դուստրը (ըստ մի առասպելի, գեղանի կույս Սկիլլային խանդից հրեշ է դարձրել կախարդուհի Կիրկեն)։ Սկիլլան պատկերվել է շնակերպ (6 գլուխ՝ եռաշար ժանիքներ ունեցող երախներով և 12 ոտք), իսկ Քարիբդիսը՝ սարսափազդու ջրահորձանուտի տեսքով, որն օրական 3 անգամ կլանում և արտավիժում է նեղուցի սև ջրերը։ Անգամ ծովերի աստված Պոսեյդոնն անկարող է կործանումից փրկել Սկիլլաի և Քարիբդիսի միջև նավարկողներին։ Փրկվել կարողացել են միայն Ոդիսևսն ու արգոնավորդները։ «Գտնվել Սկիլլա և Քարիբդիսի միջև» արտահայտությունն այլաբանորեն նշանակում է հանդիպակաց կողմերից ենթարկվել վտանգի։
Օբոդովսկի գյուղական խորհուրդ (Բելոպոլսկի շրջան)

Օբոդովսկի գյուղական խորհուրդ  (ուկրաիներեն՝ Ободівська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Օբոդովսկի գյուղական խորհրդում բնակվում էր 661 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վոլյա (գյուղ, Դոբրինսկի շրջան)

Անվան այլ կիրառումների համար տե՛ս՝ ՎոլյաՎոլյա (ռուս.՝ Воля), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարլի Ռեյ Ջեպսեն

Կարլի Ռեյ Ջեպսեն (Carly Rae Jepsen, նոյեմբերի 21, 1985(1985-11-21), Mission), կանադացի երգչուհի։ 2007 թվականին Կարլին մասնակցել է «Canadian Idol» մրցույթի 5-րդ եթերաշրջանին և մրցույթում երկրորդ հորիզոնականը զբաղեցնելուց հետո, նա «Fontana» և «MapleMusic» ձայնագրման լեբլների հետ ստորագրում է պայմանագիր։ 2008 թվականի սեպտեմբերի 30-ին երգչուհին թողարկում է իր դեբյուտային ալբոմը, որը կոչվում է «Tug of War»: Երեք տարի անց նա ձայնագրում է իր նոր «Call Me Maybe» սինգլը, որին հաջորդում է նրա առաջին մինի-ալբոմը։ Երգչուհու երկրորդ ստուդիական ալբոմը թողարկվել է 2012 թվականի սեպտեմբերի 14-ին։


== Սկավառակագրություն ==


=== Ստուդիական ալբոմներ ===
«Tug of War» (2008)
«Kiss» (2012)


=== Մինի-ալբոմներ ===
«Curiosity» (2012)


== Ծանոթագրություններ ==


== Արտաքին հղումներ ==
Երգչուհու պաշտոնական կայքը
Կատի Լենա Ն'դիայե

Կատի Լենա Ն'դիայե (ֆր.՝ Katy Léna N'diaye, 1968), սենեգալա-ֆրանսիացի կինոռեժիսոր, պատերը նկարազարդող աֆրիկացի կանանց մասին վավերագրական կինոնկարների հեղինակ։


== Կենսագրություն ==
Ծնվել է Սենեգալում, հասակ առել Եվրոպայում։ Փարիզում ուսումնասիրել է ժամանակակից գրականություն, այնուհետև ուսանել ռադիո-հեռուստատեսային ժուռնալիստիկա, որից հետո որպես ժուռնալիստ աշխատել է TV5 Monde և RTBF հեռուստաընկերություններոււմ՝ ապրելով Բրյուսելում։
Ն'դիայեի «Հետագծեր» (Traces) վավերագրական կինոնկարը, որ պատմում է Բուրկինա Ֆասոյի կասանա ցեղի կանանց որմնանկարչության մասին, New York Times թերթում արվեստաբան, կինոքննադատ Էլվիս Միտչելը բնորոշել է որպես visually sharp and lovingly informal: Ֆիլմում երեք ծեր կին մեկնաբանում են Անետինայի հյուղակների կավածեփ, կարմիր պատերին մի երիտասարդ, չամուսնացած աղջկա արած նկարները։ «Սպասելով տղամարդկանց» (Awaiting for Men) կինոնկարում էլ երեք հասակավոր կին պատմում են, թե ինչպես են պատկերազարդել Հարավարևելյան Մավրիտանիայում՝ Սահարա անապատի եզրին ընկած Ուալետա քաղաքի պատերը։


== Ֆիլմագրություն ==
Traces, empreintes de femmes [Հետագծեր], 2003. 55 րոպե
En attendant les hommes [Տղամարդկանց սպասելիս], 2007. 56 րոպե
On a le temps pour nous [Ժամանակը մեր կողմից է], 2019. 67 րոպե
Une Histoire du Franc CFA, 2019, 90 minutes, production Neon Rouge, Indigo Mood, Tact Production


== Ծանոթագրություններ ==


== Արտաքին հղումներ ==
Կատի Լենա Ն'դիայե Internet Movie Database կայքում
Լաբատի դ'Անդոր

Լաբատի դ'Անդոր (ֆր.՝ Labatie-d'Andaure), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 197 մարդ, բնակչության խտությունը` 19.84 մարդ/կմ²։ Բնակավայրը զբաղեցնում է 9.93 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Լիոն քաղաքից` 90 կմ հարավ, Պրիվա քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 114 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 38։ Ակտիվության ցուցանիշը կազմում է 66,7 %։ 76 աշխատունակ մարդկանցից աշխատել է 70 անձ (39 տղամարդ և 31 կին)։ Գործազուրկ են եղել 6 անձ (6 տղամարդ և 0 կին)։ 38 անաշխատունակներից 5-ը եղել են աշակերտներ կամ ուսանողներ, 19-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զվարթ Վահրամյան

Զվարթ Աշոտի Վահրամյան  (մայիսի 13, 1935(1935-05-13), Լենինգրադ, ՌԽՖՍՀ, ԽՍՀՄ), հայ նյարդաֆիզիոլոգ։ Կենսաբանական գիտությունների դոկտոր (2001):
Ճարտարագետ-քիմիկոս, ՌԽՖՍՀ գիտության և տեխնիկայի վաստակավոր գործիչ Աշոտ Վահրամյանի դուստրը։


== Կենսագրություն ==
Զվարթ Վահրամյանը ծնվել է 1935 թվականին Լենինգրադում։ 1957 թվականին ավարտել է Երևանի պետական համալսարանը։ 1958-1992 թվականներին աշխատել է ՀԽՍՀ ԳԱ ֆիզիոլոգիայի ինստիտուտում, 1992 թվականից՝ ՀՀ ԳԱԱ Ֆիզիկայի կիրառական հիմնախնդիրների ինստիտուտի առաջատար գիտաշխատող։ 2004 թվականից եղել է «Տեղեկատվական տեխնոլոգիաներ և կառավարում» (ռուսերեն) հանդեսի խմբագրական խորհրդի անդամ, 1960 թվականից՝ ՀՀ ֆիզիոլոգների ընկերության անդամ։
Աշխատանքները վերաբերում են լիմբիկ համակարգի (նյարդահոգեհուզական և ֆիզիկական դիմադրողականությունն ապահովող) լիմբիկ կեղևի նեյտրոնների էլեկտրական ակտիվության որոշակի օրինաչափությունների։ Բացահայտել է հետին ենթատեսաթմբի (հիպոթալամուս) նշաձև, ցանցանման գոյացությունների, ծայրամասային որոշ նյարդերի նաև գլխուղեղի մարմնազգայական և ասոցիատիվ շրջանների ազդեցությունը լիմբիկ կեղևի նեյրոնների ակտիվության վրա։ 


== Ծանոթագրություններ ==
Սուրեն Խաչատրյան (արձակագիր)

Սուրեն Անդրանիկի Խաչատրյան (դեկտեմբերի 15, 1932(1932-12-15), Երևան, Հայկական ԽՍՀ, ԱԽՖՍՀ, ԽՍՀՄ - մարտ 2015), հայ արձակագիր, թարգմանիչ, ԽՍՀՄ գրողների միության անդամ 1972 թվականից։


== Կենսագրություն ==
Սուրեն Խաչատրյանը ծնվել է 1932 թվականի դեկտեմբերի 15-ին, Երևանում։ 1955 թվականին ավարտել է Երևանի պետական համալսարանի բանասիրական ֆակուլտետի հայկական բաժինը։ 1955-1963 թվականներին աշխատել է «Երևանի համալսարան» և «Երևան» թերթերում, Արտասահմանյան երկրների հետ բարեկամության և մշակութային կապի հայկական ընկերությունում։ 1963 թվականից որպես բաժնի վարիչ աշխատում է «Սովետական արվեստ» ամսագրի խմբագրությունում, 1985-1991 թվականներին՝ «Նաիրի» հրատարակչության արվեստի բաժնի վարիչ։ Ստեղծագործությունների հիմնական թեման ժամանակակից կյանքն է («Անհայտ որդիներ», 1962, «Թիթեռի օրագիրը», 1973, «Ոսկե արծվի հրապարակը», 1976, պատմվածքների ժողովածու) և թատերական աշխարհը («Պետրոս Ադամյան», 1970, «Թատերական դիտումներ», 1982)։ Կատարել է թարգմանություններ ռուսերենից։


== Մրցանակներ ==
ՀԳՄ Ստեփան Զորյանի անվան մրցանակ (1981)


== Երկեր ==
Անհայր որդիներ (պատմվածքներ), Ե., Հայպետհրատ, 1962, 136 էջ։
Պետրոս Ադամյան (վիպակ), Ե., «Հայաստան», 1970, 250 էջ։
Արզո Արզումանյան (մենագրություն), Ե., Հայկական թատերական ընկերություն, 1972, 100 էջ։
Թիթեռի օրագիրը, Ե., «Հայաստան», 1973, 76 էջ։
Ոսկե արծվի հրապարակը, Ե., «Հայաստան», 1976, 136 էջ։
Էդգար Էլբակյան, Ե., Հայկական թատերական ընկերություն, 1979, 120 էջ։


=== Թարգմանություններ (ռուսերենից) ===
Ռիզաև Սաբիր, Հրաչյա Ղափլանյան, Ե., Հայկական թատերական ընկերություն, 1969, 236 էջ։
Ռիզաև Սաբիր, Վարդան Աճեմյան, Ե., 1972, 222 էջ։
Պլատոնով Ա., Հիասքանչ ու ցասումնալի աշխարհում, Ե., «Սովետական գրող», 1977, 370 էջ։
Տորտորելի Վ., Էնրիկո Կարուզո, Ե., «Սովետական գրող», 1978, 208 էջ։
Գորոդեցկի Սերգեյ, Հայաստանի և հայ կուլտուրայի մասին (գրքի մեջ մտնող հոդվածները, ակնարկները և «Շամիրամի այգիները» վեպը թարգմանել է Ս. Խաչատրյանը), Ե., «Սովետական գրող», 1980, 332 էջ։
Յուրի Վասիլևիչ Բոնդարև, «Խաղ», Արևիկ, 1988, 293 էջ։
Անատոլի Բեզուգլով, «Հանցագործներ»։ Վեպ, Հայաստան, 1989, 608 էջ։
Վալենտին Գրիգորեւիչ Ռասպուտին, «Հրդեհ»։ Վիպակներ և պատմվածքներ, Խորհրդային գրող, 1989, 479 էջ։
Դենի Դիդրո, «Պարադոքս դերասանի մասին», ՀԹԳՄ, 1992, 212 էջ։
Կարեն Քալանթար, Ակնարկներ Փարաջանովի մասին, Ե., ՀՀ ԳԱ Արվեստի ինստիտուտ, 2012, 262 էջ։


== Ծանոթագրություններ ==
Արջուտ կայարանին կից

Արջուտ կայարանին կից,
գյուղ Հայաստանի Հանրապետության Լոռու մարզի Գուգարքի տարածաշրջանում՝ Արջուտ գյուղից 1 կմ հարավ։ Գյուղը գտնվում է ծովի մակարդակից 1400 մ բարձրության վրա։
Գյուղը ստեղծվել է որպես երկաթուղային կայանին կից ավան։ Նախկինում ունեցել է Արչուտ, Արջիտի անվանումները։
Բնակչությունը հիմնականում զբաղվում է գյուղատնտեսությամբ։


== Բնակչություն ==
Բնակավայրի բնակչության փոփոխությունը ժամանակի ընթացքում` ստորև.


== Ծանոթագրություններ ==
Սապորոյի ձյան փառատոն

Սապորոյի ձյան փառատոն կամ Ձյան տոն Սապորոյում (さっぽろ雪まつり – Սապորո յուկի մացուրի), ճապոնական ոչ պետական տոն, որ նշվում է Հոկայդոյի մայրաքաղաք Սապորոյում ամեն տարվա փետրվարի սկզբին ու տևում 7 օր։ Տոնի ընթացքում ձյունից ու սառույցից պատրաստվում են հարյուրավոր քանդակներ։ Այն ամենախոշոր ու ամենահատկանշական ձմեռային իրադարձություններից մեկն է։ 2007 թվականին (57-րդ փառատոն) շուրջ երկու միլիոն մարդ է այցելել Սապորո՝ տեսնելու ձյունից ու սառույցից պատրաստված հարյուրավոր քանդակները Սապորոյի կենտրոնում՝ Օդորի այգում ու Սուսուկինոյում, ինչպես նաև Սատոլանդում։ 1974 թվականից Օդորի այգում անցկացվում է ձյունից պատրաստված քանդակների միջազգային մրցույթ, որին 2008 թվականին մասնակցել է 14 թիմ աշխարհի տարբեր երկրներից։


== Ծագում ==
Ձյան փառատոնի կազմակերպման ավանդույթն սկիզբ է առել 1950 թվականին։ Այդ տարի մանկական միջոցառման շրջանակներում Սապորոյի վեց ավագ դպրոցների աշակերտներ Օդորի այգում պատրաստել են կենդանիների վեց քանդակ։ Դա մեծ տպավորություն է թողել անցորդների վրա, որոնք հետևել են աշխատանքին։ Այդ ժամանակից սկսած քաղաքի բնակիչներն սկսել են փետրվարի սկզբին պատրաստել քանդակներ ձյունից ու սառույցից։
1955 թվականին Ճապոնիայի ինքնապաշտապանական ուժերի մոտակա Մակոմանայի ռազմական բազայի զինվորականների կողմից պատրաստվել է առաջին զանգվածային քանդակը։ Սապորոյում 1972 թվականին Օլիմպիական խաղերի անցկացումից հետո փառատոնն արժանացել է համաշխարհային ճանաչման։ 1974 թվականից փառատոնի շրջանակներում անցկացվում է ձյունից ու սառույցից պատրաստված քանդակների միջազգային մրցույթ։


== Առանձնահատկություններ ==
Ձյան փառատոնը կազմակերպվում է միաժամանակ Սապորոյի երեք շրջաններում՝ Օդորի այգում (ճապ.՝ 大通公園), Ցուդոմու մարզադաշտում (ճապ.՝ つどーむ) և գիշերային զվարճանքների թաղամասի գլխավոր փողոցում՝ Սուսուկինոյում (ճապ.՝ すすきの)։ Մեր օրերում Ձյունե քանդակների միջազգային մրցույթի շրջանակներում ամեն տարի փառատոնին մասնակցում են ավելի քան 25 թիմեր աշխարհի տարբեր երկրներից։ Պատրաստվում են ավելի քան հարյուր ձյունե քանդակներ։ Փառատոնին ներկա է լինում շուրջ 2 մլն այցելու և զբոսաշրջիկներ աշխարհի տարբեր ծայրերից։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Սապորոյի ձյան փառատոնի պաշտոնական կայք (ճապոներեն)
Սապորոյի ձյան փառատոնի պաշտոնական կայքի անգլերեն տարբերակ (անգլ.)
Sapporo Snow Festival Archived 2012-03-01 at the Wayback Machine. – FatansticJapan.com (անգլ.)
«Լուսանկարներ Սապորոյի 60-րդ ձյան փառատոնից» (ռուսերեն)։ Ellf.ru։ Արխիվացված է օրիգինալից 2012-04-19-ին։ Վերցված է 2010-02-15  
«Սապորոյի ձյան փառատոն» (ռուսերեն)։ Արխիվացված է օրիգինալից 2013-04-17-ին։ Վերցված է 2010-02-15
Գիդոն Կրեմեր

Գիդոն Կրեմեր (լատվիերեն՝ Gidons Krēmers, անգլերեն՝ Gidon Kremer, փետրվարի 27, 1947(1947-02-27), Ռիգա, Լատվիական ԽՍՀ, ԽՍՀՄ), լատվիացի ջութակահար։


== Կենսագրություն ==
Կրեմերը ծնվել է Ռիգայում։ Նրա հայրը հրեա էր, իսկ մայրը ուներ լատվիական և շվեդական ծագում։ Իր առաջին երաժշտական դասերը նա առել է իր հորից և պապից, որոնք իրենց հերթին պրոֆեսիոնալ ջութակահարներ էին։ Նա սկզբում սովորել է Ռիգայում, այնուհետև տեղափոխվել է Մոսկվա, որտեղ որ սովորել է Մոսկվայի Կոնսերվատորիայում՝ Դավիդ Օյստրախի դասարանում։ Թագուհի Եղիզաբեթի Երաժշտական Մրցութում և Մոսկվայում անցկացվող Չայկովսկու անվան միջազգային մրցույթում նա գրավել է առաջին մրցանակները։ Մոնրեալի ջութակահարների մրցույթում նա գրավել է երկրորդ մրցանակը, իսկ Նիկոլո Պագանինիի անվան ջութակահարների մրցույթում կրկին առաջին մրցանակը։
Այս մրցույթներում գրաված մրցանակները նրան հնարավորություն են տալիս սեփական կարիերա սկսկելու։ Նա ելույթ է ունեցել բազմաթիվ նվագախմբերի և դիրիժորների հետ։
Նա տալիս է վարպետության դասեր և մասնակցում է տարբեր երաժշտական փառատոների՝ Ֆերբիե (Շվեյցարիա), Զալցբուրգի փառատոն, Մյունխենի փառատոն և այլն։
Նա հանդես է գալիս բազմաթիվ երաժիշտների հետ նաև կամերային երաժշտության ասպարեզում՝ Մարթա Արգերիխ, Միշա Մայսկի, Յո-Յո Մա, Յուրի Բաշմետ, Քիմ Քաշքաշյան, Կլեմենս Հագեն և այլք։
Կրեմերը կատարարում է տարբեր ժամանակաշրջանների և տարբեր ժանրերի երաժշտություններ՝ Վիվալդիից մինչև ժամանակակից կոմպոզիտորներ։
1983 թվականին գերմանացի կոմպոզիտոր Ռոբերտ Շումանի մասին նկարահանված ֆիլմում Գիդոն Կրեմերը կատարել է ջութակահար Նիկոլո Պագանինիի դերը և նվագել է ֆիլմում հնչող երաժշտական մասերը։
Այժմ նա բնակվում է Գերմանիայում։
Կրեմերը կատարել է բազմաթիվ ձայնագրություններ։


== Գործիքները ==
Այսօր Գիդոն Կրեմերը ունի հիմնական երեք գործիք՝ 1641 թվականի Նիկոլո Ամատի, 1730 թվականի Գվարներիուս դել Ջեզու և 1734 թվականի Ստրադիվարիուսի "Բարոն Ֆեիլիշ" անունով ջութակը։


== Ծանոթագրություններ ==
Ջեֆֆրիս Բեյ

Ջեֆֆրիս Բեյ (աֆրիկաանս՝ Jeffreysbaai, անգլ.՝ Jeffreys Bay, հաճախ օգտագործվում է Ջեյ Բեյ կրճատ անվանումը (անգլ.՝ J-Bay), քաղաք ՀԱՀ Արևելյան Կապի նահանգի Սառա Բաարտման գավառի Կուգա ինքնավարությունում։


== Աշխարհագրություն ==
Ջեֆֆրիս Բեյը հայտնի է իր լողափերով, հատկապես աչքի է ընկնում «Դելֆին» լողափը, որը 2007 թվականից մինչև 2014 թվականն ամեն տարի ստացել է Կապույտ դրոշ մրցանակը։ Լողափերը ձգվում են քաղաքի երկու կողմերով բազում կիլոմետրերով, համարվում են սերֆինգների հանգստի և մարզումների կազմակերպման լավագույն վայրերից մեկը և զբաղեցնում է «սպորտային սերֆինգի աշխարհում 50 լավագույն վայրերի» ցանկում երկրորդ տեղը։ Քաղաքից քիչ հյուսիս անցնում է N2 ավտոմայրուղին, հարավից սահմանակից է Աստոն Բեյ քաղաքին։


== Պատմություն ==

Մեկնակերպերից մեկի համաձայն, քաղաքը կոչվել է  ՀԱՀ-ի արևելյան ափերով 1840-ական թվականներին  նավարկություն իրականացնող վաճառականական նավի նավապետ Ջեֆֆրիսի պատվին։ Մի անգամ 1849 թվականին լնդախտի համաճարակը ստիպեց նրան հանգրվանել ափի մոտ։  Այստեղ նա կառուցում է նավակառան և շուտով հասկանում, որ ուզում է մնալ այստեղ։ Արդեն հաջորդ տարի նա կառուցեց ապագա քաղաքի առաջին շենքը, ընդարձակ երկհարկանի առանձնատուն, որը բոլորը սկսեցին կոչել «Սպիտակ տուն», այստեղ տեղափոխելով իր ընտանիքին։ 1852 թվականի հունվարի 21-ին նոր բնակավայրը ստացավ «քաղաքի» (town) կարգավիճակ։ 1920-ական թվականների վերջին «Սպիտակ տունը» գնվեց Ռիլլի հարուստ ընտանիքի կողմից և վերակառուցվեց որպես խանութ։ Երկրորդ համաշխարհային պատերազմից հետո կառավարության որոշմամբ տունը քանդվեց։ Այդ ժամանակ էլ Ռիլլիները արդեն հարստացել էին և քաղաքում մեկը մյուսի ետևից բացել խանութներ, ռեստորաններ և բարեր։ Մեկ այլ մեկնակերպով նավաբեկությունից հետո Ջեֆֆրին այստեղ ափ է դուրս եկել, կամ էլ քաղաքը կոչվել է ոչ թե նրա պատվին, այլ այն առևտրականի պատվին, որն այստեղ հիմնադրել էր պտուղների ընդունման և վերամշակման կետ։
Չնայած այն հանգամանքին, որ քաղաքն ապրում էր հիմնականում ձկնորսության հաշվին, առաջին մոտորանավակներն այստեղ հայտնվեցին 1960-ականների սկզբին։ 1966 թվականին էկրան բարձրացավ սյորֆերների մասին «Անվերջ ամառ» ֆիլմը, որի շատ տեսարաններ նկարահանվել են Ջեֆֆրիս Բեյում։ 1960-ականների վերջին, 1970-ականների սկզբին Ջեֆֆրիս Բեյը դարձավ հիպիների մեծ խմբի ապաստան։ 


== Ժողովրդագրություն ==
2011 թվականի մարդահամարի տվյալներով Ջեֆֆրիս Բեյում բնակվում էր 27 107 մարդ, 10 327 տնային տնտեսություններում։ Ռասայական կազմը հետևյալն է` սպիտակներ՝ 38,9 %, սևամորթներ՝ 37,47 %, գունամորթներ՝ 22,66 %, հնդիկներ և այլ ասիացիներ՝ 0,24 %, այլ ռասաներ՝ 0,73 %: Կանայք կազմում են բնակչության 51,32 %-ը, տղամարդիկ՝ 48,68 %: Քաղաքի բնակիչները որպես մայրենի լեզու նշել են աֆրիկաանսը՝ 54,4 %-ը, կոսան՝ 28,8 %-ը, անգլերենը՝ 11,8 %-ը։


== Գրականություն ==
Sellick, W.S.J Uitenhage, past and present: souvenir of the Centenary, 1804-1904  (1904) стр. 122, 127.


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Քաղաքի պաշտոնական տուրիստական կայք
Ջեֆֆրիս Բեյը surfermag.com կայքում
Կալինովիկ (այլ կիրառումներ)

Կալինովիկ կարող է վերաբերվել.

Կալինովիկ, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Կալինովիկ, համայնք Բոսնիա և Հերցեգովինայի Սերբական Հանրապետություն վարչական կազմավորման մեջ։
Նարկո

«Նարկո»(իսպ.՝ Narcos), ամերիկյան հեռուստասերիալ, որը արտադրվել է Netflix ընկերության կողմից։ Առաջին սերիան ցուցադրվել է 2015 թվականի օգոստոսի 28-ին։ Սերիալի արտադրությամբ զբաղվում են Քրիս Բրանկատոն, Կառլ Բերնարդը և Դագ Միրոն, ինչպես նաև բրազիլացի ռեժիսոր Խոսե Պադիլյան։ Հեռուստասերիալի սյուժեն կենտրոնացած է Պաբլո Էսկոբարի կերպարի վրա, ինչպես նաև վերջինիս առճակատումը Թմրանյութերի դեմ պայքարի վարչության հետ։ Առաջին եթերաշրջանը բաղկացած է 10 սերիայից։ 2015 թվականի սեպտեմբերի 3-ին հայտարարվեց հեռուստասերիալի երկրորդ եթերաշրջանի վերաբերյալ, որի ցուցադրությունը սկսվել է 2016 թվականի սեպտեմբերի 2-ին։ 2016 թվականի սեպտեմբերի 6-ին հայտարարվեց հեռուստասերիալը երկարաձգել երրորդ և չորրորդ եթերաշրջանների։
Նարկո տերմինը ունի բավականին հակասական մեկնաբանություն։ Հարավային Ամերիկայի երկրներում նարկոն «նարկոբարոն» տերմինի կրճատ տարբերակն է, իսկ, օրինակ, ԱՄՆ-ում նարկո անվանում են Թմրանյութերի դեմ պայքարի վարչության աշխատակիցներին։
Հեռուստասերիալը բազմաթիվ գովեստական խոսքերի է արժանացել կինոքննադատների կողմից։ IMDB-ում այն ունի 8.9/10 վարկանիշ։


== Ծանոթագրություններ ==
Գերիտ վան Հոնթհորսթ

Գերիտ վան Հոնթհորսթ(հոլ.՝ Gerrit van Honthorst, նոյեմբերի 4, 1592(1592-11-04)[…] կամ 1592, Ուտրեխտ - ապրիլի 27, 1656(1656-04-27)[…] կամ 1656, Ուտրեխտ) — Ոսկե դարի նիդերլանդացի նկարիչ, ուտրեխտյան դպրոցի վառ ներկայացուցիչ)։


== Կենսագրություն ==
1610-ական թվականներին սովորել և աշխատել է Հռոմում, կրել է Կարավաջոյի ազդեցությունը, սովորել է նաև Լոնդոնում, որտեղ դասավանդել է Կարլ I-ի դուստրերին։ Հոնթհորսթի հռոմեացի աշակերտների մեջ է եղել Մատիաս Ստոմը։
1622 թվականին Հոնթհորսթին ընդունել են իր հարազատ քաղաքի նկարիչների գիլդիա։ 1630-ական թվականներին սկսել է աշխատել որպես դիմանկարիչ, 1637-ին տեղափոխվել է Հաագա։
1641 թվականին նշանակվել է արքունական նկարիչ Վիլհեմի արքունիքում։ 1649 թվականին մասնակցել է Հեիս տեն Բոս քաղաքամերձ պալատի նկարազարդմանը։ 1652 թվականին վերադարձել է Ուտրեխտ, որտեղ մի քանի տարի անց մահացել է։
Նկարչի կրտսեր եղբայր Վիլհեմ վան Հոնթհորստը (1594—1666) նույնպես դարձել է Ոսկե դարի հայտնի նկարիչ։


== Արվեստ ==
Արհեստական լուսավորության ներքո վարպետորեն գիշերային տեսարանների պատկերման համար իտալացիների կողմից ստացել է  «Գիշերային Հերարդո» մականունը (իտալերեն՝ Gherardo delle Notti), նրան անվանում էին նաև «Հերարդո Ֆլամանդացի» (իտալերեն՝ Gherardo Fiammingo): Ճանաչում է ստացել նաև մեծաքանակ երաժիշտների պատկերելով՝ ինչպես առանձին գործիքավորողների, այնպես էլ՝ երաժշտական խմբերի։
Իր հայրենիքում դարձել է «Ուտրեխյան կարավաջիստներ» խմբի կենտրոնը (Հենդրիկ Տերբրյուգեն և այլք)։ Նկարել է բեքինգհեմյան դուքսի և նրա ընտանիքի, Բոհեմիայի թագավորի և թագուհու, Մարիա Մեդիչիի և ուրիշների դիմանկարներ։ Վան Հոնթհորսթից է ազդվել անանուն Մոմի լույսի վարպետը։


== Պատկերասրահ ==

		
		
		


== Ծանոթագրություններ ==


== Գրականություն ==
Judson J.R., Gerrit van Honthorst: a discussion of his position in Dutch art. The Hague: Nijhoff, 1959
Apa M., Pisani R., Gerrit van Honthorst: Flander e il Convento dei Cappuccini ad Albano Laziale. Albano Laziale: Comune di Albano Laziale, 1984
Bikker J. a.o,  The international Caravaggesque movement. London: Robilant + Voena, 2005.


== Արտաքին հղումներ ==
Живопись on line
Страница на сайте Королевского музея в Амстердаме
Ю. И. Кузнецов. ГОЛЛАНДСКАЯ ЖИВОПИСЬ XVII—XVIII ВЕКОВ В ЭРМИТАЖЕ
Պարաշյուտները ծառերի վրա

«Պարաշյուտները ծառերի վրա» (ռուս.՝ «Парашюты на деревьях»), խորհրդային ֆիլմ, որը նկարահանվել է ռեժիսոր Իոսիֆ Շուլմանը «Բելառուսֆիլմ» կինոստուդիայում 1973 թվականին Նապոլեոն Ռիդևսկու համանուն գրքի հիման վրա:


== Սյուժե ==
Ֆիլմը պատմում է այն մասին, թե ինչպես է Արևելյան Պրուսիայի ամրացված շրջանների հաղթահարման գործողության իրականացման ընթացքում թշնամու տարածք է նետվում խորհրդային տասը հետախույզների հատուկ պատրաստված խումբ: Խումբը աշխատում է թշնամու տարածքում՝ առանց որևէ օգնության հույսի։ Դա այլևս եղբայրական ժողովուրդների հողը չեն, որտեղ կարելի է թակել ցանկացած դուռ և խնդրել գիշերելու տեղ։ Շուրջը միայն թշնամիներ են։ Բայց նույնիսկ Գերմանիայում հետախույզները ընկերներ են գտնում։ Սրանք հակաֆաշիստներն են, գերմանացի կոմունիստներ, որոնք նույնպես ատում են ֆաշիզմը։ Խմբի ձեռք բերած տեղեկությունների շնորհիվ փրկվում է հազարավոր մարդկանց կյանք խորհրդային զորքերի հարձակման ժամանակ։


== Դերերում ==


== Գրականություն ==
Сергей Юткевич, Юрий Сергеевич Афанасьев. Кино: энциклопедический словарь. Советская энциклопедия, 1986. — С. 9. (Упоминается: «„Факел“ (1971); т/ф — „Стрекозиные крылья“ (1968), „Парашюты на деревьях“ (1973), „Легко быть добрым“ (1976)».)
Letapis druku Belaruskaĭ SSR. 1973.
Henadzʹ Pashkoŭ. Respublika Belarusʹ: A-Heranʹ. Belaruskai͡a Ėntsyklapedyi͡a, 2006
Михаил В Мясникович. Современная Беларусь: энциклопедический справочник. Белорусская наука, 2007.
Ежегодник. — Большая советская энциклопедия, 1974. — С. 118.
Татьяна Николаевна Горина, Оскар Эдуардович Вольценбург. Художники народов СССР. Научно-исследовательский институт теории и истории изобразительных искусств (Академия художеств СССР). — С 271.
Igorʹ Avdeev, Larisa Zaĭt︠s︡eva. Igrovoe kino: (1926—1970)., Volume 2. Belaruskaja Navuka, 1996. — С. 63-65.
Михаил В Мясникович. Современная Беларусь: энциклопедический справочник. Белорусская наука, 2007.


== Ծանոթագրություններ ==
Օսպիտալետ դե Լյոբրեգատ

Օսպիտալետ դե Լյոբրեգատ  (իսպ.՝  Hospitalet de Llobregat), քաղաք և մունիցիպալիտետ Իսպանիայում, մտնում է Բարսելոնա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Բարսելոնես շրջանում։ Տարածքը՝ 12,49 կմ²2 ։ Բնակաչությունը 257057 մարդ (2012 թվականի տվյալներով)։ Պրովինցիայի վարչական կենտրոնից գտնվում է 0 կմ հեռավորության վրա։


== Պատմություն ==
Առաջին հիշատակումը թվագրվում է նեոլիթյան ժամանակաշրջանով։ Մարդկային կացարան է հայտնաբերվել Լոբրեգաթ գետի մոտը թվագրվում է 2-րդ դարով։ Հայտնաբերվել է սգո զարդեր պատկերող մեդուզայի գլուխ, որն պահվում է Բարսելոնայի հնագիտական թանգարանում։ Ըստ 10–րդ դարի հայտնաբերված գրավոր արձանագրության՝ քաղաքը կոչվել է Provençana։ Քաղաքը գյուղի կարգավիճակում է եղել մինչև 19–րդ դար, որից հետո երբ կառուցվեց առաջին տեքստիլ գործարանները, որը առիթ դարձավ բնակչության աճի, և գյուղը դարձավ քաղաք։ 1960–1970–ականներին տեղի է ունեցել բնակչության երկրորդ ներգաղթը, որը հանգեցրել է բնակչության նոր աճի։ Իսկ 1980–1990-ականներին քաղաքում սկսեց զգալիորեն մեծանալ մշակութային, տնտեսական եւ սոցիալական նշանակությունը։
2008 թվականին քաղաքապետ է դարձել Սելեստինո Կորբաչոն։


== Պատկերասրահ ==

		
		
		
		
		
		


== Քույր քաղաքներ ==
 Բայոննե, Ֆրանսիա, մինչև 2008


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2010-09-19 at the Wayback Machine.
Ayuntamiento de Hospitalet de Llobregat
Portal oficial de Hospitalet de Llobregat (En catalán)
Deportes de Hospitalet (En catalán)
Reforma de la Gran Vía (En catalán)
Patrimonio histórico y artístico de Hospitalet de Llobregat (En catalán)
Ուեյն շրջան (Իլինոյս)

Անվան այլ կիրառումների համար տե՛ս՝ Ուեյն շրջան (այլ կիրառումներ)Ուեյն շրջան (անգլ.՝ Wayne County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.849 կմ² է, բնակչությունը՝ 16.760 մարդ (2010 թ. տվյալներով)։ Շրջկենտրոնն է Ֆեյրֆիլդ բնակավայրը։ Կազմավորվել է 1819 թ.։
Ժողովածու (1449)

Ժողովածուն (1449), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1449 թվի տակ։ Ձեռագիրը գրվել է 1656 թվականին Յովսէփ գրիչի կողմից։ Գրված է թղթի վրա, որը ունի 19, 8x14, 5 չափս։ Ձեռագիրը կազմված է 338 թերթից։ Գրված է երկսյուն, միայսուն, բոլոագրով, նետագրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան՝ 336ա։


== Բովանդակություն ==
Յովհ․ Արճիշեցւոյ Մեկնութիւն պատարագի։
Մխ․ Ապարանեցւոյ Գիրք Պատճառաց լայն և նուրբ դբևանց (Վարդ․ Արևելցի, Երոնիմոս, Ներս․ Լամբրոնացի, Գէորգ Սկևռռացի, Վանական վրս․, Դաւիթ քհյ, Մխ․ Գօշ, Ոսկեբերան, Ես․ Նչեցի, Իգնատիոս, Նանայ, Գէորգ Կաղ, Սարդիս Շնորհալի, Կարապետ, Անդրէաս, Բարսեղ, անանունք)։
Պատմութիւն և վարք Աղէքսանդրի Մակեղոնացւոյ։


== Ծանոթագրություններ ==
Զաքաթ

Զաքաթ (արաբ․՝ زكاة‎ ‎‎), հարկահավաքություն իսլամում, իսլամի հիմնասյուներից մեկը։ Համարվում է կարիքավոր մուսուլմաններին տրվող հարկ։ Մուսուլման իրավագետներն այս տերմինը բացատրում են որպես «մաքրում» (վճարելը «մաքրում է», հարստությունն օգտագործելը անմեղ գործ է)։


== Անվանում ==
Եվրոպացի հետազոտողները գտնում են, որ այդ տերմինը փոխառնված է հին հրեերենից՝ զաքութ բառից (բարեգործ), բառի ուղղագրությունը նրա փոխառնման մասին, բայց բացառված չէ նաև արաբ-քրիստոնյաների միջոցով սիրիական լեզվից ներթափանցումը։ Գենետիկորեն զաքաթը կապված է նախաիսլամական ցեղային ավանդույթի հետ, թե ինչպես էր բաժանվում ձեռք բերված ավարը ստեղծվում ցեղի ինքնատիպ մի փոխօգնության «ֆոնդ»։ Մեքքայական սուրաներում զաքաթը նշանակում էր բարեգործություն, նյութական օգնություն, ողորմություն կարիքավոր մարդկանց համար։


== Պատմություն ==
Կանոնավոր կերպով հարկահավաքությունը, սկսվել է անմիջապես Հիջրայից հետո (622)։ Սակայն դատելով այն բանից, որ օգնության իրավունք ունեցողների ցուցակը ի հայտ եկավ միայն ժամանակի առումով Ղուրանի նախավերջին սուրայում, նշանակալի գումարներ տրվեցին միայն բեդվինների հետ համաձայնագիր կնքելուց հետո (630 թվական, Մեքքա մտնելուց հետո)։ Զաքաթի որոշվում էր ամեն անգամ տարբեր ձևով, այլ ոչ թե մեկ սկզբունքով։ Զաքաթ վճարել չցանկանալը Մուհամմադի մահվանից հետո առ-ռիդի պատճառներից մեկն էր համարվում։ Զաքաթի կարգավորումը վերաբերում է Օմարի կառավարման շրջանի (634-644) սկզբներին։ Զաքաթ վճարում էին միայն աշխատունակ չափահաս մարդիկ.

ցանքատարածություններից
խաղողի և արմավենու այգիներից
անասնապահությունից
ոսկուց և արծաթից
այլ ապրանքներիցՀողագործությունից գանձվող մինիմումը (նիսաբ) 5 վասկ է (975 կգ), անասնապահությունից՝ 5 ուղտ, 20 կով կամ 40 ոչխար (ձիերը և ստրուկները հարկվում էին միայն վաճառքի ժամանակ), ոսկուց և արծաթից՝ 20 դինար կամ 200 դիրհամ, ապրանքներից՝ ըստ դրա գնի։ Ցածրակարգ մետաղադրամներն ընդունվում էին ըստ դրանց մեջ թանկարժեք մետաղի պարունակության։ Կանացի զարդերը, զենքերի ոսկյա և արծաթե մասերը հաշվի չէին առնվում։
Հավաքված գումարները տնօրինվում էին կադիների կողմից և պետք է ծախսվեին 1 տարվա ընթացքում և միայն այն շրջանում, որտեղից հավաքվել էին. բացառություն էին կազմում այն միջոցները, որոնք նախատեսված էին գազիների համար։ Զաքաթից օգնություն ստանալու իրավունք ունեին չունևորները, թշվառները, զաքաթ հավաքողները, մարդիկ, ովքեր հատուկ խրախուսման էին արժանի (շատ անորոշ կատեգորիա), մուքաթաբները, անվճարունակ պարտապանները, եկվորները, որոնք միջոցներ չունեին տուն վերադառնալու համար։ Ընդհանուր առմամբ զաքաթ հասկացության տակ հասկացվում էր հարկ անասնապահությունից, ապրանքներից և դրամից։


== Տես նաև ==
Իսլամի հիմնասյուներ
Հավատի հիմքեր


== Աղբյուրներ ==
Ислам, энциклопедический словарь; Москва, 1991
Տատյանա Հովհաննեսբեկովա

Տատյանա Գավրիլի Հովհաննեսբեկովա (նոյեմբերի 26, 1941(1941-11-26), Բաքու, Ադրբեջանական ԽՍՀ, ԽՍՀՄ), բժիշկ, ուռուցքաբան։ Բժշկական գիտությունների դոկտոր (2001), պրոֆեսոր (2002):


== Կենսագրություն ==
Տատյանա Հովհաննեսբեկովան ծնվել է 1941 թվականի նոյեմբերի 26-ին, Բաքվում։ 1964 թվականին ավարտել է Երևանի բժշկական ինստիտուտը։ 1964-1971 թվականներին աշխատել է Երևանի բժշկական ինստիտուտում։ 1971 թվականից եղել է Ուռուցքաբանության ազգային կենտրոնի կլինիկաձևաբանական բաժնի ղեկավար, 2002 թվականից՝ փոխտնօրեն։
Աշխատանքները վերաբերում են Հայաստանի Հանրապետությունում քաղցկեղի ախտորոշման, բուժման, կանխարգելման նոր եղանակների մշակմանը։ Հեղինակ է մի շարք ուսումնամեթոդական ձեռնարկների։


== Անդամակցություն ==
ՀՀ ախտաբան-անատոմների ընկերության անդամ (1970)։
Հակաուռուցքային միության անդամ (1995)։


== Ծանոթագրություններ ==
Շավալի

Շավալի, Կարնո հարսանեկան պար։


== Խորհուրդը ==
«Շավալին» հարսանեկան պարի մաս է կազմել և մինչ օրս հիշվում է որպես պարտադիր կատարվող հարսանեկան պար։ Ոմանք նույնիսկ այն համարում են միայն հարսանեկան պար, հիշատակվում է նաև որպես խնամու պար։
Շորորաձև պարերը նախկին տոտեմների, տնային աստվածությունների և տվյալ օջախի նախնիների պաշտամունքի մնացորդներ են. դա են հաստատում պարում առկա ձախ գնացող քայլերը և շորորալը։ Պարի ընթացքում պարողների շարժումները պահպանողական են՝ մեղմ, վեհանձն և ծանր։ Երբ պարում են միայն կանայք, պարի գեղեցկությունը և կանանց հեզաճկուն շարժումները հիշեցնում են «Ուզունդարան»։ Պատմողներն այս պարը նմանեցնում էին Կարնո պարարվեստի մեկ այլ մոռացված նմուշի՝ «Հուշիկ-մուշիկ» պարին, որի տարբերությունը «Շավալուց» կողք գնացող քայլերի ժամանակ մարմնի դիրքի, կեցվածքի մեջ էր։


== Պարային քայլեր ==
Պարը կլոր է, կատարում են խառը՝ հիմնականում միջին տարիքի տղամարդիկ ու կանայք։ Պարում են շրջանով՝ երբեմն բացելով շրջանը։ Ձեռքերը բռնում են ճկույթներով, ափերը պահում են ուսերի բարձրությամբ։ Տեմպը միջին արագության է, ռիթմը՝ հավասարաչափ։
Պարային քայլերն են․

ձախ ոտքով քայլ դեպի ձախ՝ մարմինը շորորաձև պտտելով դեպի ձախ,
աջ ոտքը միացվում է ձախին՝ ընդունելով մարմնի ծանրությունը և մարմինը շորորաձև պտտելով դեպի աջ,
4 անգամ համապատասխանաբար կրկնվում են առաջին երկու պարաքայլերը.
կրկնվում է առաջին քայլը,
աջ դարձում կատարելով՝ աջ ոտքը խաղացվում է՝ 45 աստիճանով դեպի աջ թեքելով,
ձախ դարձում կատարելով՝ ձախ ոտքը խաղացվում է՝ 45 աստիճանով դեպի ձախ թեքելով,
աջ դարձում կատարելով՝ աջ ոտքը խաղացվում է՝ 45 աստիճանով դեպի աջ թեքելով,
աջ թեքված մարմնով աջ ոտքով քայլ է կատարում դեպի աջ,
աջ թեքված մարմնով ձախ ոտքով քայլ է կատարում դեպի աջ,
ձախ ոտնաթաթի վրա պտտվելով՝ ուղղվում է մարմինը՝ միաժամանակ մարմնի ծանրությունը տեղափոխելով աջ ոտքի վրա,
ձախ ոտքը խաղացվում է՝ 45 աստիճանով դեպի ձախ թեքելով։


== Ծանոթագրություններ ==


== Արտաքին հղումներ ==
Շավալի պարը «Կարին» համույթի կատարմամբ
Ուսուցողական հոլովակ
Ալեքսեյ Մարեսև

Ալեքսեյ Պետրովիչ Մարեսև (ռուս.՝ Маресьев, Алексей Петрович, մայիսի 20, 1916(1916-05-20), Կամիշին, Կամիշինի գավառ, Սարատովի նահանգ, Ռուսական կայսրություն - մայիսի 18, 2001(2001-05-18), Մոսկվա, Ռուսաստան), օդաչու, մայոր, Խորհրդային Միության հերոս (օգոստոսի 25, 1943), ԽՄԿԿ անդամ (1944)։
Երկրորդ համաշխարհային պատերազմի տարիներին եղել է կործանիչ ինքնաթիռների գնդի օղակի հրամանատար, գնդի հրամանատարի օգնական, գնդի շտուրման։ 1942 թվականի մարտին Մարեսևի ինքնաթիռը մարտում խփվել է։ Ծանր վիրավոր Մարեսևը հարկադրական վայրէջք է կատարել հակառակորդի տարածքում և 18 օր սողալով՝ հասել ռազմաճակատի գծին։ Երկու սրունքների անդամահատումից հետո հարմարվելով պրոթեզներին՝ Մարեսևը իր իսկ խնդրանքով, 1943 թվականի մայիսին ուղարկվել է կործանիչ ավիացիայի 63-րդ գվարդիական գունդ։ Օդային մարտերում խփել է ֆաշիստական ուժերի 7 ինքնաթիռ։
Մարեսևի սխրանքը նկարագրված է Բորիս Պոլևոյի «Պատմություն իսկական մարդու մասին» գրքում։ 1952 թվականին ավարտել է կուսակցական բարձրագույն դպրոցը։ 1956 թվականի սեպտեմբերին նշանակվել է պատերազմի վետերանների խորհրդային կոմիտեի պատասխանատու քարտուղար։
Պարգևատրվել է Լենինի, Հոկտեմբերյան հեղափոխության, Կարմիր դրոշի, Աշխատանքային կարմիր դրոշի, Կարմիր աստղի շքանշաններով։


== Ծանոթագրություններ ==
Ասկերանի շրջան (ԼՂԻՄ)

Անվան այլ կիրառումների համար տե՛ս Ասկերան (այլ կիրառումներ) և Ասկերանի շրջան (այլ կիրառումներ):

Ասկերանի շրջան, վարչական միավոր Ադրբեջանի ԽՍՀ Լեռնային Ղարաբաղի ինքնավար մարզում։


== Պատմություն ==
Միջին դարերում ԼՂԻՄ-ի Ասկերանի շրջանի ձախ տարածքը պատկանում էր Խաչենի իշխանությանը (մելիքություն)։ Կարկառի աջ կողմը պատկանում էր Վարանդայի մելիքությանը, որի կենտրոնն ու իշխանական նստավայրը Ավետարանոց ամրոցն էր՝ շրջանի հարավային տարածքը։
Լեռնային Ղարաբաղի ինքնավար մարզի ձևավորվելուց հետո 1920-ական թվականներին շրջանը ձևավորվեց տարածաշրջանի մայրաքաղաք Ստեփանակերտում, ստանալով նույն անունը՝ Ստեփանակերտ։ 1978 թվականին շրջանի կենտրոնը դառնում է Ասկերանը, իսկ շրջանը վերանվանվում Ասկերան։ 1979 թվականին շրջանն ուներ 52 բնակավայր։
Ղարաբաղյան հակամարտության սկզբից Ադրբեջանի ԽՍՀ ղեկավարությունը սկսել է իրականացնել նոր կենտրոն ստեղծելու ծրագիր։ 1988-1990 թվականներին Խոջալուի բնակչությունը եռապատկվել է հասնելով 6000 բնակչի Կենտրոնական Ասիայից (2000-ից ավել թուրք-մեսխեթցիներ) և Հայաստանից (մոտ 2000 ադրբեջանցիներ) ներգաղթյալների վերաբնակեցման շնորհիվ։ 1990 թվականի ապրիլից Խոջալուն ստանում է քաղաքի կարգավիճակ և դառնում շրջանի կենտրոնը։ Նոր ձևավորված Խոջալուի շրջանը մտնում է Ասկերանի շրջանի մեջ և Մարտունու շրջանի մի մասի մեջ։
Համաձայն Լեռնային Ղարաբաղի չճանաչված Հանրապետության վարչատարածքային բաժանման, Ասկերանի շրջանի նախկին տարածքը փաստացի վերահսկվում էր ԼՂԻՄ-ի կողմից, այն այժմ մտնում է ԼՂՀ Ասկերանի շրջանի մեջ, համաձայն Ադրբեջանի Հանրապետության վարչատարածքային բաժանման Ադրբեջանի Խոջալուի շրջանի կազմում։


== Բնակչություն ==


== Ծանոթագրություններ ==
Ալմազնայա

Ալմազնայա (ուկրաիներեն՝ Алма́зна), քաղաք Ուկրաինայի Լուգանսկի մարզի Ստախանովի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Իզյում։ Հիմնադրվել է 1870 թվականին։
2011 թվականի տվյալներով Ալմազնայա քաղաքում բնակվում էր 4 384 մարդ։ Բնակավայրը զբաղեցնում է 35 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռաֆայել Հարությունյան (դերասան)

Անվան այլ կիրառումների համար տե՛ս՝ Ռաֆայել Հարությունյան (այլ կիրառումներ)Ռաֆայել Համբարձումի Հարությունյան (օգոստոսի 22, 1919(1919-08-22), Շուշի, Արցախ - ապրիլի 18, 1983(1983-04-18), Ստեփանակերտ, Արցախ), խորհրդային և հայկական թատրոնի դերասան։


== Կենսագրություն ==
Ռաֆայել Հարությունյանը ծնվել է 1919 թվականի օգոստոսի 22-ին Լեռնային Ղարաբաղի Շուշի քաղաքում։
1936 թվականին ավարտել է Բաքվի թատերական ինստիտուտը և աշխատանքի անցել Բաքվի հայկական թատրոնում։ 1949 թվականից՝ Ստեփանակերտի Գորկու անվան դրամատիկական թատրոնի դերասան։
Մահացել է 1983 թվականի ապրիլի 18-ին Ստեփանակերտ քաղաքում։


== Դերերը թատրոնում ==


== Ծանոթագրություններ ==
Չերքեզքյոյ (այլ կիրառումներ)

Չերքեզքյոյ, կարող է վերաբերել՝

Չերքեզքյոյ - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Չերքեզքյոյ - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Աստերոիդների ցանկ (26301-26400)

Աստերոիդների ցանկ (26201-26300)  • Աստերոիդների ցանկ  • Աստերոիդների ցանկ (26401-26500)
 Աստերոիդների ցանկ (26201-26300)  • Աստերոիդների ցանկ  • Աստերոիդների ցանկ (26401-26500)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Պավինսկի շրջան

Պավինսկի շրջան (ռուս.՝ Павинский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Պավինո։


== Աշխարհագրություն ==
Շրջանի տարածքի մակերեսը կազմում է 1600 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5578 մարդ։ Բնակչության խտությունը կազմում էր 3,49 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սաբուխի (ֆիլմ)

Սաբուխի, 1941 թվականին Բաքվի կինոստուդիայի կողմից թողարկված կինոնկար։


== Սյուժե ==
Ֆիլմը պատմում է XIX դարի ադրբեջանցի մանկավարժ և դրամատուրգ Սաբուհի մականունով Միրզա Ֆատալի Ախունդովի կյանքի մասին։


== Հղումներ ==
«Սաբուհի» ֆիլմը Кино-Театр.ru կայքում
Ջեֆ Դեյվիս շրջան (Տեխաս)

Ջեֆ Դեյվիս շրջան (անգլ.՝ Jeff Davis County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 5.866 կմ² է, բնակչությունը՝ 2.207 մարդ (2000 թ. տվյալներով)։ Շրջկենտրոնն է Ֆորտ Դեյվիս բնակավայրը։ Կազմավորվել է 1887 թ.։
1032

1032 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1032 թվականն է, 
XI դարի 32-րդ տարին։
Կալցիում-նատրիումի բորատ

Կալցիում-նատրիումի բորատ, անօրգանական նյութ NaCaBO3 բանձևով։ Առաջացնում է անգույն բյուրեղներ։


== Ստացումը ==
Ստացվում է՝
  
    
      
        
          
            N
            
              a
              
                4
              
            
            
              B
              
                4
              
            
            
              O
              
                7
              
            
            ⋅
            10
            
              H
              
                2
              
            
            O
            +
            N
            
              a
              
                2
              
            
            C
            
              O
              
                3
              
            
            +
            4
            C
            a
            C
            
              O
              
                3
              
            
             
            
              
                →
                
                  
                    800
                    
                      o
                    
                  
                  C
                
              
            
             
            4
            N
            
              a
              
                4
              
            
            B
            
              O
              
                3
              
            
            +
            5
            C
            
              O
              
                2
              
            
            ↑
            +
            10
            
              H
              
                2
              
            
            O
          
        
      
    
    {\displaystyle {\mathsf {Na_{4}B_{4}O_{7}\cdot 10H_{2}O+Na_{2}CO_{3}+4CaCO_{3}\ {\xrightarrow {800^{o}C}}\ 4Na_{4}BO_{3}+5CO_{2}\uparrow +10H_{2}O}}}
  


== Ֆիզիկական հատկությունները ==
Առաջացնում է անգույն բյուրեղներ։ Մոլեկուլի պարամետրերը՝ a=1,60933 նմ, b=1,02100 նմ, c=0,349811 նմ, Z=4։


== Քիմիական հատկությունները ==
Փոխազդում է տաք ջրի հետ։


== Ծանոթագրություններ ==


== Գրականություն ==
Руководство по неорганическому синтезу։ В 6-ти т. / Ред. Брауэр Г.. — М.։ Мир, 1985. — Т. 3. — 392 с.
Օդ (ֆիլմ, 2023)

«Օդ» (ռուս.՝ «Воздух»),  ռուս ռեժիսոր Ալեքսեյ Գերման կրտսերի գեղարվեստական ​​ֆիլմը։


== Սյուժե ==
Օդի գլխավոր հերոսները խորհրդային կին օդաչուներն են հորինված ավիագնդից, որոնք Հայրենական մեծ պատերազմի ժամանակ կռվել են թշնամու դեմ։ Գործողությունը սկսվում է պաշարված Լենինգրադից, իսկ հետո ծավալվում ռազմաճակատներում:


== Դերերում ==
Քրիստինա Իսայկինա Բերգեր – Մարինա Յացենկո
Միլան Մարիչ
Ագլայա Տարասովա
Անտոն Շագին
Ելենա Լյադովա
Սերգեյ Բեզռուկով


== Արտադրություն ==
Նախագծի վրա աշխատանքները սկսվել են 2018 թվականին: «Օդ» ֆիլմի բյուջեն կազմել է 450 միլիոն ռուբլի, որպես պրոդյուսերները հանդես են եկել Անդրեյ Սավելևը և Արտյոմ Վասիլևի կողմից, նախագիծն աջակցություն է ստացել Ռուսաստանի մշակույթի նախարարության և Կինոյի հիմնադրամի կողմից: Նկարահանումները սկսվել են Սանկտ Պետերբուրգում 2020 թվականի հունվարին, բայց գարնանը դրանք կասեցվել են կորոնավիրուսային պանդեմիայի պատճառով, և Գերմանը նույնիսկ կասկած է հայտնել, որ չի կարողանա վերջացնել աշխատանքն այդ նախագծի վրա: Ծրագրի պատրաստվածությունն այն ժամանակ կազմում էր մոտավորապես 45 %: Ալեքսեյ Գերմանի խոսքով՝ փոխված հանգամանքների պատճառով ֆիլմի վրա աշխատանքը կտևի առնվազն 3 տարի։ Հարկադրական պարապուրդի ընթացքում զբաղվել է մեկ այլ նախագծով՝ «Գործ» ֆիլմով:
2021 թվականի հուլիսին հայտնի է դարձել, որ ֆիլմի արտադրության համար կրկին նկարահանող խումբ է հավաքվել, նկարահանումները վերսկսվել են 2021 թվականի աշնանը, իսկ ֆիլմի թողարկումը նախատեսվել է 2022 թվականին:


== Արձագանքներ ==
Ֆիլմի ստեղծողներն այն անվանում են «ռուսական Դյունկերկ»՝ Քրիստոֆեր Նոլանի պատերազմական ֆիլմի նմանությամբ, որը տարբերվում է նկարահանման մասշտաբով:


== Ծանոթագրություններ ==
Տարաշչայի շրջան

Տարաշչայի շրջան (ուկրաիներեն՝ Таращанський район), շրջան Ուկրաինայի Կիևի մարզում։
Ստեղծվել է 1923 թվականին։ Վարչական կենտրոնը՝ Տարաշչա։


== Աշխարհագրություն ==
Շրջանի տարածքի մակերեսը կազմում է 758 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 36423 մարդ։ Բնակչության խտությունը կազմում էր 48,05 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Բիբիգուլ Տուլեգենովա

Տուլեգենովա Բիբիուլ Ահմեաովնա (դեկտեմբերի 16, 1929(1929-12-16), Սեմեյ, Semipalatinsk Okrug, Ղազախստանի ինքնավար սոցիալիստական խորհրդային հանրապետություն, ՌԽՖՍՀ, ԽՍՀՄ), ղազախ խորհրդային երգչուհի (կոլորատուրային սոպրանո)։ ԽՍՀՄ ժողովրդական արտիստուհի (1967)։ 1954 թվականին ավարտել է Ալմա Աթայի կոնսերվատորիան։ 1954-1956 թվականներին և 1971 թվականից՝ ղազախ, օպերայի և բալետի թատրոնի, 1956-1971 թվականներին՝ Ղազախ, ֆիլհարմոնիայի մենակատարուհի։
Դերերերից են՝ Ձյունանուշիկ (Ռիմսկի-Կորսակովի «Ձյունանուշիկ»), Վիոլետտա, Ջիլդտ (Վերդիի «Տրավիատա», «Ռիգոլետտո»), Ռոզինա (Ռոսսինիի «Սևիլյան սափրիչ»), Նորինա (Դոնիցետտիի «Դոն Պասկուալե»), Կըզժիբեկ (Բրուսիլովսկու «Կըզժիբեկ»), Գուլբարշին, (Ռահմադիևի «Ալպամիս»), Ենլիկ (Ժուբանովայի «Ենլիկ Քեբեկ»)։ Հանդես է գալիս համերգներով (նաև արտասահմանում)։ Ղազախ․ ԽՍՀ Կուլյաշ Բայսեիտովայի անվան պետ․ մրցանակ (1966)։ ԽՍՀՄ պետական մրցանակ (1970)։ Պարգևատրվել է Լենինի, Աշխատանքային կարմիր դրոշի շքանշաններով։


== Ծանոթագրություններ ==
Մռավ (այլ կիրառումներ)

Մռավ, կարող է վերաբերել՝

Մռավ - լեռնաշղթա Հայկական լեռնաշխարհում՝ Սևանի լեռնաշղթայի արևելյան շարունակությունը
Մռավ - հայկական արական անուն
Պտղափտում

Պտղափտում, մոնիլիոզ, պտղատու ծառերի հիվանդություն։ Հարուցիչները Monilia սեռի անկատար սնկերն են։


== Հիվանդության նշաներ ==
Հիվանդության նշաներն են պտուղների (երբեմն նաև ծաղկաբողբոջների, ծաղիկների, տերևների, մատղաշ ճյուղերի) փտումը և չորացումը։ Հիվանդության զարգացմանը նպաստում է ցուրտ և խոնավ եղանակը։ Մեծ վնաս է պատճառում կորիզավորներին և հնդավորներին։


== Վնասատուներ ==

Տարածված վնասատուներից են

Monilia cinerea Bonord-ը, որը վնասում է կորիզավորներին։
Monilia fructigena Pers-ը վնասում է հնդավորներից՝ խնձորենուն, տանձենուն, սերկևիլենուն, կորիզավորներից՝ դեղձենուն, սալորենուն, բալենուն, կեռասենուն, ծիրանենուն։
Monilia cydonia-ն վնասում է միայն սերկևիլենուն։Հայաստանում շատ է տարածված հյուսիսարևելյան ու հյուսիսային շրջաններում։ Պտղափտման դեմ պայքարի միջոցներից են ագրոտեխնիկական (մերձբնային տարածությունների փորում և այլն), մեխանիկական (վնասված պտուղների հավաքում և այլն), քիմիական (սրսկում սնկասպաններով և այլն)։


== Ծանոթագրություններ ==


== Գրականություն ==
Holst-Jensen, A., L. M. Kohn, K. S. Jakobsen & T. Schumacher 1997a. Molecular phylogeny and evolution of Monilinia (Sclerotiniaceae) based on coding and noncoding rDNA sequences. Amer. J. Bot. 84։ 686-701.
Կանդրիկուլ (գյուղ, Տույմազինսկի շրջան)

Կանդրիկուլ (ռուս.՝ Кандрыкуль, բաշկիրերեն՝ Ҡандракүл), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 519 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավստրո-հունգարական համաձայնագիր

Ավստրո-հունգարական համաձայնագիր 1867 (գերմ.՝ Ausgleich, հունգ.՝ Kiegyezés), որով հիմնադրվել է Ավստրո-Հունգարիան։ Համաձայնագրով միայն մասնակի վերականգնվեց 1848 թվականից առաջ Հունգարիայի թագավորության անկախությունը, որը բաժանված էր Ավստրիական կայսրությունից։ Համաձայնությամբ վերջ դրվեց Հունգարիայի նկատմամբ 18-ամյա դիկտատուրային, որը Ֆրանց Յոզեֆ I-ը ներդրել էր 1848 թվականի Հունգարական հեղափոխությունից հետո։ Հունգարիայի թագավորության տարածքային ամբողջականությունը վերականգնվեց։ Համաձայնագրով վերականգնվեց նաև Հունգարիայի թագավորության հին սահմանադրությունը։
Հունգարիայի քաղաքական ղեկավարները ունեին երկու հիմնական նպատակ քննարկումների ժամանակ։ Վերականգնել Հունգարիայի նախկին կարգավիճակը, որը կորցրել էին Հունգարիայի հեղափոխությունից հետո։ Մյուսը վերականգնել բարեփոխումների մասին մի շարք օրենքներ, որոնք հիմնված էին հունգարացի հեղափոխականների 12 պահանջների վրա, որոնք ենթադրում էին քաղաքացիական, քաղաքական, տնտեսական և սոցիալական իրավունքներ Հունգարիայում։ Ֆրանց Ժոզեֆի կողմից վերականգնվեցին անգամ հունգարիայի հեղափախական խորհրդարանի Ապրիլյան օրենքները։
Համաձայնության ներքո Հաբսբուրգների տարածքները ճանաչվեցին որպես իրական միություն Ավստրիական կայսրության և Հունգարիայի թագավորության միջև և կայսրության մի մասը ղեկավարում էր Ավստրիայի կայսրը, մյուս մասը Հունգարիայի թագավորը։ Ցիսլեյտանիա (ավստրիական) և Տրանսլեյտանիա (հունգարական) պետությությունները ղեկավարում էին առանձին խորհրդարաններ և վարչապետներ։ Երկու երկրները ունեին միասնական դիվանագիտական և պաշտպանական քաղաքականություն։ Այդ պատճառով կար միասնական արտաքին գործերի և պաշտպանության նախարարներ, որոնք երնթարկվում էին ուղղակի միապետներին։
Հունգարիայի և Ավստրիայի հարաբերությունները մինչև հեղափոխությունը անձնական միություն էին, իսկ համաձայնությունից հետո դարձավ իրական միություն։ Այսպիսով, համաձայնությունը հունգարական հասարակության կողմից համարվում էր որպես դավաճանություն հունգարական կենսական շահերին և 1848 թվականի բարեփոխումների ձեռքբերումներին։ Փոխզիջումը մնաց անընդունելի էթնիկ հունգար ընտրողների շրջանում։ Էթնիկ հունգարները չէին աջակցում իշխող Ազատական կուսակցության Հունգարիայի խորհրդարանական ընտրություններում։ 


== Ծանոթագրություններ ==